ಹೈದರಾಬಾದ್ ಡ್ರಗ್ ಕೇಸ್ ರಿಂಗ್ ಮಾಸ್ಟರ್ ಸಿನಿಮಾದ ಸಹ ನಟಿ ಶ್ವೇತ ಕುಮಾರಿ ಅರೆಸ್ಟ್ ಬೆಂಗಳೂರು: ಹೈದರಾಬಾದ್ ಡ್ರಗ್ ಕೇಸ್ಗೆ ಸಂಬಂಧಿಸಿದಂತೆ ಓರ್ವ ನಟಿಯನ್ನ ಎನ್ಸಿಬಿ ಅರೆಸ್ಟ್ ಮಾಡಿದೆ. ನಟಿ ಶ್ವೇತ ಕುಮಾರಿ ಬಂಧನಕ್ಕೊಳಗಾದ ನಟಿ. ಟಾಲಿವುಡ್ ಮೂಲದ ನಟಿ ಶ್ವೇತ ಕುಮಾರಿ ಕನ್ನಡದ ರಿಂಗ್ ಮಾಸ್ಟರ್ ಚಿತ್ರದಲ್ಲಿ ನಟಿಸಿದ್ದಾರೆ. ಎರಡು ದಿನಗಳ ಹಿಂದೆ ಹೈದರಾಬಾದ್ನಲ್ಲಿ ಪ್ರಕರಣಕ್ಕೆ ಸಂಬಂಧಿಸಿದಂತೆ ಇಬ್ಬರನ್ನು ಬಂಧಿಸಲಾಗಿತ್ತು. ಬಂಧನಕ್ಕೊಳಗಾದವರು ಕೊಟ್ಟ ಮಾಹಿತಿಯ ಮೇರೆಗೆ ಇಂದು ನಟಿ ಶ್ವೇತಾ ಕಮಾರಿಯನ್ನ ವಿಚಾರಣೆಗೆ ಕರೆಯಲಾಗಿತ್ತು. ವಿಚಾರಣೆಯ ನಂತರ ನಟಿಯನ್ನ ಎನ್ಸಿಬಿ ಅಧಿಕಾರಿಗಳು ಬಂಧಿಸಿದ್ದಾರೆ. ಚಾಂದ್ ಶೇಖ್ ಎಂಬಾತನನ್ನ ಈ ಹಿಂದೆ ಎನ್ಸಿಬಿ ಅಧಿಕಾರಿಗಳು ಬಂಧಿಸಿದ್ದರು. ಈತ ಬೆಂಗಳೂರು, ಹೈದರಾಬಾದ್ನಲ್ಲಿ ಡ್ರಗ್ ಪೆಡ್ಲಿಂಗ್ ನಡೆಸಿರುವ ಶಂಕೆ ವ್ಯಕ್ತವಾಗಿದೆ. ಅಲ್ಲದೇ ಚಾಂದ್ ಶೇಖ್ ಮುಂಬೈ ಡ್ರಗ್ ಪೆಡ್ಲರ್ ಕರೀಂನ ಸಹಚರ ಆಗಿದ್ದ ಎನ್ನಲಾಗಿದೆ. ನಟಿ ಶ್ವೇತ ಕುಮಾರಿ 401 ಗ್ರಾಂ ಡ್ರಗ್ ಸಮೇತ ಸಿಕ್ಕಿಬಿದ್ದಿದ್ದರು ಎನ್ನಲಾಗಿದ್ದು ಈ ಹಿನ್ನೆಲೆ ಇಂದು ಹೈದರಾಬಾದ್ನ ಎನ್ಸಿಬಿ ಕಚೇರಿಯಲ್ಲಿ ವಿಚಾರಣೆ ನಡೆಯಿತು. ನಟಿಯ ಮೊಬೈಲ್ ಸೀಜ್ ಮಾಡಿ ಅವರನ್ನು ಬಂಧಿಸಿ ಮುಂಬೈ ಕೋರ್ಟ್ ಎದುರು ಹಾಜರುಪಡಿಸಲು ಎನ್ಸಿಬಿ ಮುಂದಾಗಿದೆ ಎನ್ನಲಾಗಿದೆ. ಇನ್ನು ಈ ಕೇಸ್ನಲ್ಲಿ ಅನೇಕ ಮಂದಿ ನಟ, ನಟಿಯರು ಇರುವ ಭಾಗಿಯಾಗಿರುವ ಸಾಧ್ಯತೆ ಇದೆ. ಪ್ರಕರಣದಲ್ಲಿ ಶ್ವೇತ ಕುಮಾರಿ ಪಾತ್ರ ಏನು ಅನ್ನೋದು ಪತ್ತೆ ಮಾಡಬೇಕಿದೆ ಎನ್ನಲಾಗಿದೆ. ಶ್ವೇತ ಕುಮಾರಿ ಚಾಂದ್ ಶೇಕ್ ರೂಂ ನಲ್ಲಿದ್ದಾಗ ಸಿಕ್ಕಿ ಬಿದ್ದಿದ್ದಾರಂತೆ. ಆಗ ಆತನ ರೂಂ ನಲ್ಲಿ 401 ಗ್ರಾಂ ಡ್ರಗ್ ಸಿಕ್ಕಿದೆ. ಈ ಕುರಿತು ನಟಿ ಶ್ವೇತ ಕುಮಾರಿ.. ನನ್ನ ಸ್ನೇಹಿತ ಅಂತಾ ಬಂದಿದ್ದೆ ನನಗೂ ಇದಕ್ಕೆ ಸಂಬಂಧವಿಲ್ಲ ಅಂತಿದ್ದಾರೆ ಎನ್ನಲಾಗಿದೆ. ಶ್ವೇತಾ ಮೂರು ತಿಂಗಳ ಹಿಂದೆ ಮುಂಬೈಗೆ ಹೋಗಿದ್ದರು. ಅಲ್ಲಿ ಈ ಚಾಂದ್ ಶೇಖ್ ನ ಭೇಟಿ ಮಾಡಿಕೊಂಡು ಬಂದಿದ್ದರು. ಆದಾದ ನಂತರ ಈಗ ಮುಂಬೈ ಹೊಟೇಲ್ ನಲ್ಲಿ ಸಿಕ್ಕಿದ್ದಾರೆ ಎನ್ನಲಾಗಿದೆ.